William Strang

William Strang (Dumbarton, 1859ko otsailaren 13a – Bournemouth, 1921ko apirilaren 12a) eskoziar margolari,  grabatzaile, idazle eta ilustratzailea izan zen.

Hamasei urterekin Londresera joan zen eta Alphonse Legrosen ikaslea izan zen. Sei urtez grabatua ikasi zuen. Arrakasta handia izan zuen lanbide horretan, eta Margolsri-Grabatzaileen Errege Elkartearen sortzaileetako bat izan zen.

Hainbat grabatu teknika erabili zituen (akuaforte, punta lehorra, kedarrezko grabatu, buril, litografia, xilografia). Literatura-lanen ilustratzaile gisa nabarmendu zen, bereziki John Bunyan, Samuel Taylor Coleridge eta Rudyard Kipling egileena.

Erretratuen, paisaietan biluzik zeuden irudien eta nekazari familien margolaria ere izan zen. 1894an argitaratutako "Death and the Ploughman 's Wife" balada ilustratua ere idatzi zuen.

 Iruditegia 

 Kanpo estekak 

Kategoria:Eskoziako margolariak
Kategoria:Eskoziako idazleak
Kategoria:Grabatzaileak
Kategoria:Erresuma Batuko ilustratzaileak